Tiener verdwyn by Centurion-winkelsentrumChantel Zangwa (14) wat op 21 Februarie 2015 by Centurion winkelsentrum verdwyn het. (Foto verskaf) Chantel Zangwa (14) het Saterdag by die bekende Centurion Mall in Pretoria verdwyn toe sy gaan fliek het. Volgens Pink Ladies, ŉ organisasie wat hom daarop toespits om vermiste persone op te spoor, het Chantel se ma om 18:00 by die afgespreekte plek staan en wag, maar sy het nie opgedaag nie. Volgens berigte op sosialemedianetwerke is haar selfoon afgeskakel nadat haar ma haar probeer bel het. Chantel was glo ŉ graad 10-leerling by Lyttelton Manor High School. Sy het ŉ rooi hemp, denimromp en pers sandale aangehad. Die foto op meegaande Pink Ladies-plakkaat is verouderd. Indien jy weet waar Chantel haarself mag bevind, kontak asseblief vir ao Smith by 082 457 3790.